సియోల్: శాంసంగ్ సంస్థ ముఖ్యుడితో కలిసి భారీ అవినీతికి పాల్పడినట్టు నిరూపణ కావడంతో  దక్షిణ కొరియా అధ్యక్షురాలు పార్క్ గెన్-హేను  ఆఫీస్ నుంచి తొలగిస్తున్నట్టు సుప్రీంకోర్టు ప్రకటించడంతో దేశంలో అల్లర్లు చెలరేగాయి. పార్లమెంటరీ ఓటు ద్వారా ఆమెను పదవీచ్యుతురాలిని చేయడాన్ని సుప్రీంకోర్టు సమర్థించింది. సుప్రీంకోర్టు తీర్పుతో పెద్ద ఎత్తున రోడ్లపైకి చేరుకున్న ఆమె అభిమానులు నిరసన కార్యక్రమాలు చేపట్టారు. పలుచోట్ల పోలీసులు, గెన్ మద్దతుదారులకు మధ్య ఘర్షణలు చోటుచేసుకున్నాయి. ఈ గొడవల కారణంగా సియోల్లో ఇప్పటి వరకు ఇద్దరు మృతి చెందారు. దక్షిణ కొరియా తొలి మహిళా అధ్యక్షురాలైన గెన్ను ఇలా అవమానకర రీతిలో తప్పించడాన్ని ఆమె మద్దతుదారులు సహించలేకపోతున్నారు. దీంతో ఎక్కడికక్కడ నిరసనలతో హోరెత్తిస్తున్నారు.
siol: samsang samstha mukhyuditho kalisi bhari avineetiki palpadinattu niruupana kaavadamtho  dakshina koria adhyakshuraalu park gen-henu  offies nunchi tolagistunnattu supreenkortu prakatinchadamtho desamlo allarlu chelaregaayi. parlamentary otu dwara aamenu padaveechyuthuraalini cheyadaanni supreenkortu samarthinchindi. supreenkortu teerputho pedda ettuna rodlapaiki cherukunna aame abhimaanulu nirasana kaaryakramaalu chepattaru. paluchotla poliisulu, gen maddatudaarulaku madhya gharshanalu chotuchesukunnayi. ee godavala kaaranamgaa siollo ippati varaku iddaru mruti chendaaru. dakshina koria toli mahila adhyakshuraalaina gennu ilaa avamanakara reetilo tappinchadaanni aame maddatudaarulu sahinchalekapotunnaru. deentho ekkadikakkada nirasanalatho horettistunnaru.